Jwalo ka setsebi sa mmetse, ke ne ke kwetliseditswe ho hakanya hore na dintho di etsahala jwang. Ke ile ka ithuta hore e le hore bophelo bo be teng, ho hlokahala diprotheine. Kahoo, ke ile ka etsa dipatlisiso ho bona hore na ho ka etsahala hore diprotheine di be teng feela tje ka mohlolo na. Diprotheine ke tse ding tsa dikhemikhale tse rarahaneng haholo mme disele di na le mefuta e mengata ya tsona e sebetsang ka tsela e hlollang. Kahoo, ke ile ka hlokomela hore ha ho mohla dintho tse rarahaneng jwalo ka tseo di ka iketsahallang feela tje. Ha ke so ka ke bala ntho le ha e le efe e buang ka ho iketsahalla ha dintho, e nkgodisang hore diprotheine di bile teng feela tje ka mohlolo, ha ke sa bua letho ka tsela e hlollang eo di sebetsang ka yona. Seo se ile sa mpontsha hore kannete ho na le Mmopi!